Multe pli interesa estis la menciita preĝejo, unu el la plej malnovaj en la aŭstra ĉefurbo. Neniu ĝuste scias kiam ĝi estis konstruita, do kiel fondodaton oni akceptas 1221 kiam aperas ĝia unua mencio en skribaj fontoj.

La preĝejo havas du kapelojn. Ni rigardis en la sudan Kapelon de Sankta Nikolao, kiu aperis jam en la 13a jarcento.

Interne estis preĝantoj, do ni decidis ne ĝeni ilin per nia scivolemo kaj nur gapis al gotikaj skulptaĵoj de Sanktaj Katerino kaj Nikolao, kiuj komforte staras sub baldakenoj, kaj al granda lingna krucifikso farita de Hans Schlais en 1510–1520.







